วิทยาลัยดุสิตธานี

วิทยาลัยดุสิตธานี เป็นสถาบันอุดมศึกษาเอกชน เริ่มแรกนั้นได้รับการก่อตั้งในชื่อ "โรงเรียนการโรงแรมดุสิตธานี" เมื่อปี พ.ศ. 2536 โดย ท่านผู้หญิงชนัตถ์ ปิยะอุย ผู้ก่อตั้งและอดีตประธานกรรมการบริษัท ดุสิตธานี จำกัด (มหาชน) และอดีตสมาชิกวุฒิสภา ได้เปิดสอนหลักสูตรการพัฒนาธุรกิจโรงแรมและการประกอบอาหาร ต่อมาในปี พ.ศ. 2539 นั้นโรงเรียนการโรงแรมดุสิตธานีได้รับอนุมัติจากทบวงมหาวิทยาลัยให้มีฐานะเป็นวิทยาลัยเปิดสอนระดับปริญญาตรี 
ปัจจุบันเปิดการเรียนการสอนระดับปริญญาตรี ปริญญาโท และหลักสูตรอบรมระยะสั้น ใน 1 วิทยาเขตและ 1 ศูนย์การศึกษา คือวิทยาเขตกรุงเทพมหานคร และศูนย์การศึกษาเมืองพัทยา จังหวัดชลบุรี โดยมีคุณหญิงกษมา วรวรรณ ณ อยุธยา เป็นนายกสภาวิทยาลัย

**ประวัติ**
เมื่อวันที่ 1 มิถุนายน พ.ศ. 2536 ได้มีการจัดตั้ง "โรงเรียนการโรงแรมดุสิตธานี" จากปณิธานของท่านผู้หญิงชนัตถ์ ปิยะอุย ผู้ก่อตั้งและอดีตประธานกรรมการ บริษัท ดุสิตธานี จำกัด (มหาชน) และอดีตสมาชิกวุฒิสภา โดยผลสืบเนื่องมาจาก  - ขาดแคลนผู้ปฏิบัติงานระดับเจ้าหน้าที่ทั่วไปซี่งจะต้องเป็นผู้มีประสบการณ์และได้ศึกษามาจึงจะเข้าใจและสามารถปฏิบัติงานได้อย่างมีประสิทธิภาพและถูกต้อง   - สถาบันที่ผลิตบุคลากรมีไม่เพียงพอและที่มีอยู่บางสถาบันจัดสอนเพียงทฤษฎีแต่การปฏิบัติงานในธุรกิจโรงแรมต้องเรียนรู้ทั้งภาคทฤษฎีและภาคปฏิบัติ  - ขาดแคลนหลักสูตรที่สมบูรณ์แบบทางวิชาชีพด้านธุรกิจโรงแรมให้มีการสอนสอดคล้องกับความสามารถของผู้เรียน และความต้องการของโรงแรม   - ขาดผู้นำในการพัฒนาด้านวิชาการของธุรกิจโรงแรมซึ่งจะต้องพัฒนาทางด้านทฤษฎีและภาคปฏิบัติไปพร้อมกัน

จากสภาพการณ์โดยสรุปข้างต้นโรงเรียนการโรงแรมดุสิตธานีจึงได้รับการจัดตั้งขึ้นเพื่อผลิตบุคลากรที่มีความรู้ความเข้าใจในวิชาชีพเฉพาะเพื่อเป็นกำลังสำคัญในการพัฒนาธุรกิจโรงแรมให้รุดหน้าทัดเทียมนานาประเทศซึ่งจะมีผลดีต่อประเทศชาติโดยรวมซึ่งในระยะแรกได้เปิดสอนหลักสูตรเต็มเวลา ใช้เวลาในการศึกษาเล่าเรียนหลักสูตร 2 ปี - หลักสูตรประกาศนียบัตรด้านการปฏิบัติการโรงแรม (Diploma in Hotel Operations)- หลักสูตรประกาศนียบัตรด้านศิลปะการประกอบอาหาร (Professional Chef Diploma)

นับตั้งแต่เริ่มเปิดดำเนินการสอนเป็นต้นมาโรงเรียนการโรงแรมดุสิตธานีได้มุ่งเน้นความเป็นเลิศทางวิชาการและการจัดการเรียนการสอนอย่างมีคุณภาพทั้งภาคทฤษฎีและภาคปฏิบัติในด้านอุตสาหกรรมบริการและการท่องเที่ยว และเป็นสถาบันอุดมศึกษาที่ก่อตั้งโดยบริษัทเอกชน (Corporate University) แห่งแรกในประเทศไทยที่ได้รับอนุมัติจากทบวงมหาวิทยาลัยให้มีฐานะเป็นวิทยาลัยเปิดสอนระดับปริญญาตรีโดยเริ่มในปีการศึกษา 2539 
ต่อมาในปี 2554 จึงได้มีการขยายศูนย์การศึกษา ไปยังวิทยาลัยดุสิตธานี ศูนย์การศึกษาเมืองพัทยา จังหวัดชลบุรี

**หลักสูตร **

ปัจจุบันวิทยาลัยดุสิตธานี มี 1 วิทยาเขต และ 1 ศูนย์การศึกษา คือวิทยาเขตกรุงเทพมหานคร และศูนย์การศึกษาเมืองพัทยา จังหวัดชลบุรี มีหลักสูตรระดับปริญญาที่เปิดดำเนินการรวม 9 หลักสูตร ซึ่งมุ่งเน้นเฉพาะเกี่ยวกับธุรกิจบริการ การโรงแรม ศิลปะการประกอบอาหาร การท่องเที่ยว โดยแบ่งเป็นในระดับปริญญาตรีจำนวน 7 หลักสูตร และระดับปริญญาโท 2 หลักสูตร 
หลักสูตรระดับปริญญาตรี (ภาคปกติ) จำนวน 3 สาขา วิชา ได้แก่- หลักสูตรบริหารธุรกิจบัณฑิต สาขาวิชาการจัดการโรงแรม- หลักสูตรบริหารธุรกิจบัณฑิต สาขาวิชาการจัดการครัวและศิลปะการประกอบอาหาร- หลักสูตรการจัดการบัณฑิตสาขาวิชานวัตกรรมการบริการในอุตสาหกรรมการท่องเที่ยว
หลักสูตรระดับปริญญาตรี (เทียบโอนประสบการณ์) จำนวน 2 สาขาวิชา ได้แก่- หลักสูตรบริหารธุรกิจบัณฑิตสาขาวิชาการจัดการโรงแรม- หลักสูตรบริหารธุรกิจบัณฑิตสาขาวิชาการจัดการครัวและศิลปะการประกอบอาหาร
หลักสูตรระดับปริญญาตรี (หลักสูตรนานาชาติ) จำนวน 2 สาขาวิชา ได้แก่ - Bachelor of Business Administration in Hotel & Resort Management (ได้รับการรับรองหลักสูตรจากโรงเรียนการโรงแรมโลซาน: École hôtelière de Lausanne) - Bachelor of Business Administration in Professional Culinary Arts (หลักสูตรโครงการความร่วมมือระหว่างสถาบัน Le Cordon Bleu และวิทยาลัยดุสิตธานี)
หลักสูตรระดับปริญญาโท 3 กลุ่มวิชา คือ- หลักสูตรบริหารธุรกิจมหาบัณฑิต กลุ่มวิชาการจัดการธุรกิจการบริการ
*หลักสูตรบริหารธุรกิจมหาบัณฑิต กลุ่มวิชาผู้ประกอบการเชิงนวัตกรรม  (สนับสนุนโดย สำนักงานนวัตกรรมแห่งชาติ)
*หลักสูตรบริหารธุรกิจมหาบัณฑิต กลุ่มวิชาการจัดการธุรกิจอาหาร

**เครื่องหมายของวิทยาลัย**

**ความหมายของเครื่องหมาย**
 รูปปราสาทดุสิต หมายถึง สถาบันการศึกษาแห่งนี้เป็นองค์กรหนึ่ง ในเครือของบริษัทดุสิตธานี จำกัด (มหาชน) มีความประสงค์ที่จะให้ผู้ที่มาศึกษา ได้มีความรู้ประสบการณ์ และสติปัญญา เพื่อที่จะได้ประสบความสำเร็จในการดำรงชีวิตอย่างมีความสุข    - สุขสำเร็จด้วยปัญญา (Success Through Wisdom) หมายถึง การใช้สติปัญญาทำให้ประสบความสำเร็จในการดำรงชีวิต ที่ก่อให้เกิดความสุขอย่างแท้จริง    - ความหมายโดยรวม คือ วิทยาลัยดุสิตธานีเป็นแหล่งประสิทธิ์ประสาทวิทยาการ และประสบการณ์ พัฒนาสติปัญญา และความมุ่งมั่นในการศึกษาหาความรู้ เพื่อทำประโยชน์ให้แก่สังคม ด้วยความซื่อสัตย์สุจริตอันส่งผลให้ประสบความสำเร็จในการดำรงชีวิต อย่างมีความสุขที่แท้จริง 

**ปณิธาน**
วิทยาลัยดุสิตธานี มีความมุ่งมั่นในการผลิตบัณฑิตทุกคน ให้มีความรู้ความสามารถ และเป็นผู้นำในอุตสาหกรรมบริการเพื่อคุณประโยชน์ต่อการพัฒนาเศรษฐกิจ และสังคมของชาติ พร้อมทั้งส่งเสริมการวิจัยค้นคว้า และการศึกษา เพื่อความรอบรู้ในการศึกษาอย่างมีคุณภาพ และประสิทธิภาพที่เป็นมาตรฐานสากล     

**สีประจำวิทยาลัย**
 สีประจำวิทยาลัยดุสิตธานี คือ สีแดงอมน้ำตาล และ สีขาว    - สีแดงอมน้ำตาล หมายถึง ความมุ่งมั่นในการศึกษาเพื่อทำประโยชน์ให้แก่สังคม   - สีขาว หมายถึง ความสะอาด ซื่อสัตย์ สุจริต    

**ต้นไม้ประจำวิทยาลัย**
 ต้นมะฮอกกานี

**บทเพลงประจำสถาบัน**
 เพลงมาร์ชดุสิตธานี คำร้อง/ทำนอง จงรัก จันทร์คณา- เพลงดุสิตธานุสรณ์

**อธิการบดี**

**บุคคลที่มีชื่อเสียง == - มนัส ตั้งสุข (อั๋น) : อดีตผู้ประกาศข่าวช่อง 5, ช่องเอ็นบีที (ถึงแก่กรรมแล้ว)- ธีรภัทร ตียาสุนทรานนท์ (เชฟอาร์) : เชฟกระทะเหล็กประเทศไทย, เจ้าของร้านอาหาร “Rare Cuisine”, ปรึกษาร้านอาหาร-โรงแรม-สายการบิน, นักกีฬาเพาะกายทีมชาติไทย, คณะกรรมการ Thailand Chef Association และ Competition Training in Thailand and Abroad, กรรมการเวิล์ดคลาสของ World Chefs Association, ประธานบริหารบริษัท Rare Concept- ธนากร บอทอร์ฟ (เชฟเจมส์) : คนไทยคนแรกผู้ได้รับรางวัล The MICHELIN Guide Sommelier Award และมิชลินสตาร์ 1 ดาว จาก "มิชลิน ไกด์", เจ้าของร้านอาหารและเครื่องดื่มไวน์ "INDDEE"- ภากร โกสิยพงษ์ (เชฟแทน) : ที่ปรึกษาด้านอาหาร, เจ้าของร้าน "The GOAT Greatest Of All Time"- ศิโรรัตน์ เถาว์โท (เชฟฝ้าย) : เจ้าของร้านหมกแห่งเมืองอุบลฯ, ผู้รังสรรค์เมนูอาหารโดยใช้วัฒนธรรมอีสานในรูปแบบ Chef’s Table และใช้วัตถุดิบพื้นถิ่นมาครีเอตให้มีความโดดเด่น จนได้รับสัญลักษณ์บิบ กูร์มองด์ (Bib Gourmand) จากมิชลิน ไกด์ ติดต่อกัน 2 ปี  (2023-2024)- รพีพรรณ ยืนยง : กรรมการผู้จัดการ บริษัท รพีพรรณ โลจิสติกส์ จำกัด, นายกสมาคมศิษย์เก่าวิทยาลัยดุสิตธานี- กฤตนัน อัญชนานันท์ (ปิง) : นักแสดง- ศุภกร ศรีโพธิ์ทอง (ป๊อด) : นักแสดง- ศุภการ จิรโชติกุล (ป๋อ) : นักแสดง- ปัญญาพัชร วังพงศ์สถาพร (ลูกหมี) : นักแสดง- รัฐวิทย์ กิจวรลักษณ์ (แปลน) : นักแสดง

**อ้างอิง**

**แหล่งข้อมูลอื่น**
  เว็บไซด์ทางการของวิทยาลัยดุสิตธานี -  โรงแรมในเครือดุสิตธานี
ดุสิตธานี
ดุสิตธานี
หมวดหมู่:สิ่งก่อสร้างในเขตประเวศ
หมวดหมู่:สถาบันอุดมศึกษาในจังหวัดชลบุรี
หมวดหมู่:สถานศึกษาในอำเภอบางละมุง
หมวดหมู่:สถาบันการศึกษาที่ก่อตั้งในปี พ.ศ. 2536